Еріншектер Елі

**Еріншектер Елі** ( — тура мағында «Еріншек қалашық») — алғаш рет Исландияда *Latibær* деген атпен шыққан батыстағы танымал балалар сериалы.

Сериал Исландияның гимнастикадан чемпионы Магнус Шевингтің қатысуымен және бастамасымен түсірілген. Бұл сериалдың 3 маусымын Ресейде 2014 жылы көрсетпек. Қазіргі таңда бұл телесериал отандық «Балапан» телеарнасында қазақша нұсқасы көрсетіліп жатыр. Орысша нұсқасы Disney channel каналында көрсетілген.

## Сюжет
Стефани — оптимист-қыз,  Еріншектер еліне, осы елдің мэрі, ағасы Милфордқа келеді. Бұл жерде ол футбол немесе бейсбол деген спортпен мүлдем таныспаған балаларды кездестіреді. Олар бос уақытында компьютер ойындарын ойнап, тәтті жеп, ұйықтағанды жақсы көреді. Стефани оларды — Зигги, Трикси, Стинги және Пиксельді далаға шығып, ойнауға иландырады. Балаларға бұл ұнайды және оған қызыға бастайды, бірақ бұл қалада олардың бұл қылығын ұнатпайтын тағы да бір кісі тұрады. Бұл жексұрын кесірбек сандалбай — Кесірбек Робби. Алдау арқылы ол барлық балаларды үйлеріне кіргізіп, сандалбайлықпен айналысуларын мәжбүр етеді. Балалардың бақытына қарай жақын жерде қатердегі адамдарға көмектесетін, дене тұрқы жақсы қалыптасқан суперқаһарман тұрады. Стефани сол қаһарманға хат жазады — 9-нөмір. Бірақ хат Спортакусқа — дирижабльде тұратын, 10-нөмірлі қаһарманға келеді. Стефани мен Спортакус бірігіп балаларды ойнауға, салауатты өмір салтын құруға ынталандырады. Бірақ әр қаһарманның қарсыласы бар. Ол қарсылас Кесірбек Робби. Ол Еріншектер Елінің қайтадан бұрынғы қалпына келуін армандайды, бірақ бұл оның қолынан келмейді...

## Кейіпкерлер
Тек үш кейіпкерді тірі актер ойнайды, «Еріншек жын» сериясын санамағанда, ол серияда төртінші кейіпкер адам болады. Тағы да бір сериясында Спортакустың және Стефанидің кішкентай кездерін ойнайтын балалар нағыз адамдар болған.

### Спортакус
Магнус Шевинг  UK Toy Fair 2009 Спортакустың рөлінде |250px|thumb|right
Магнус Шевинг ойнайтын кейіпкер. Спортакус — Солтүстік теңізде тұратын суперқаһарман. Ол спортқа жықын және дене тұрқы жақсы дамыған. Ол тек пайдалы жемістер мен көкөністермен тамақтанады.

### Стефани
Екі маусымында да оны американдық әртіс Джулиаанна Рооуз Морьеллодо сомдайды. 3 маусымда оны Хлоя Ланг алмастырады. Еріншектер Еліне белсенді өмір сүру салтын алып келген кейіпкер, ағасы сол қалашықтың мэрі — Милфорд Ақкөңіл.

### Кесірбек Робби
Бұл кейіпкерді Стефан Карл Стефанссон (:en:Stefán Karl Stefánsson) атты әртіс сомдайды. Робби өзінің жерасты панасында өмір сүреді, қалашықта болған жағдайды перископ арқылы бақылап жүреді. Ол ақылды және тапқыр. Еріншектер Еліндегі ең еріншек адам.

Еріншектер Елінің тұрғылықты тұрғындары
* **Зигги (Тәттібек)** — қалашықтың ең кенже тұрғыны, тәттілерді жақсы көргендіктен есімі Тәттібек. Ол ең алдымен оларды зерттейді, содан кейін барып жейді. Тәттібек басқалар сияқты спортты жақсы көреді, бірақ тәтті жеуден де бас тарпайды. Ол Спортакус сияқты қаһарман болғанды армандайды. Ол динозаврлардың әлі күнге шейін бар екендігіне сенеді. 
* **Стинги (Қараубек)** — бөлісуді білмейтін бала. Әр қашан да «Менікі!» деген фразаны айтып жүреді.
* **Пиксель (Ойынбек)** — өзімен бірге әрқашан электорлы-механикалық құрылғыларды — гаджеттерді тасып жүреді, яғни, «бау байлағыш 6000» және кішкентай ақылжәшік - коммуникатор. Ұзақ уақыт бойы үйде компьютер алдында отырғанды жақсы көреді. Футболда баспен жақсы ұрады.
* **Трикси (Ұрыншақ)**- Ұрыншақ қыз. Милфорд ағай ұйықтап жатқанда оған мұрт салып қойғанды қызық көреді. Стефаниді «Қызғылт» деп атайды.
* **Мэр Милфорд Ақкөңіл** —  қаланың мэрі және ең ебедейсіз тұрғын. Оның тегі өзі айтып тұр емес пе... Пысықгүл ханымның артынан жүреді және оған көмектеседі. Әрқашанда, қиындыққа ұшырағанда «О құдайым» деген фразаны қолданады.
* **Бесси ханым (Пысықгүл ханым)**  — Милфордтың жақын адамы. Көбінесе телефонда Милфордпен сөйлесіп уақыт өткізеді.

## Басқалар
* **Пигги** — Стингидің ақшажинағышы. Оны Стинги жалғыз досым деп есептейді.
* **Джин** Жын (The Lazy Genie) атты сериядағы жын.
* **Марионетка** — шпиондар сериясында Робби өзінің орнына марионетканы қояды. Содан кейін оны барлығы біліп қояды. 
* **№ 9** — бұрынғы Спортакустың орнында болған, кеудесінде 9 нөмірі жазылып тұратын қаһарман.
* **Қытайлықтар** және **француздар** «Спортакус қуыршақтарды құтқарады» эпизодындағы адамдар. 
* **Биші қыз** «Билеу дуэльі» атты сериядағы қыз (Dancing Duel).
* **Кесірбек Робби Роботы**  «Билеу дуэльі» атты серияда нағыз Роббиді көрсетеді.
* **Зорька** — Кесірбек Роббидің жылқысы. Тек «Стинги ханзада» атты эпизодта болған. 
* **Қайғы** — Кесірбек Роббидің робот күшігі. «Қайғы» сөзін айтқан адамға шабуылдайтын күшік.
* **Джонни Би-Бэд** —  Элвис Преслиге жысалған пародия.
* **Спортстефани** - «Еріншектер Елінің жаңа қаһарманы» атты сериядағы Стефани.
* **Президент** — серияларда шықпайды. «Менің ағаштағы үйім» атты эпизодта хат жіберуші.

## Эпизоды

Санат:Балаларға арналған телехикая